২০১১ এএফসি এশিয়ান কাপ
২০১১ এএফসি এশিয়ান কাপ () প্রতিযোগিতা দ্বিতীয় বারের মতো কাতারে অনুষ্ঠিত হয়। ৭-২৯ জানুয়ারি, ২০১১ সালে পঞ্চদশ আসর হিসেবে এএফসি কর্তৃক আয়োজিত এ ফুটবল প্রতিযোগিতায় জাপান শিরোপা লাভ করে। এ বিজয়ের ফলে তারা ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে এশিয়া থেকে প্রতিনিধিত্ব করার সুযোগ পায়। এশীয়-প্রশান্ত মহাসাগরীয় অঞ্চল, ইউরোপ, উত্তর আমেরিকা এবং উত্তর আফ্রিকাসহ বিশ্বের প্রায় ৪৮৪ মিলিয়ন দর্শক চূড়ান্ত খেলাটি অবলোকন করে।